CELEX: 
Language: et
Date: 2018-02-28 00:00:00
Title: KOMISJONI DELEGEERITUD MÄÄRUS (EL) …/…, millega muudetakse delegeeritud määrust (EL) nr 639/2014 kanepi toetuskõlblikkuse kriteeriumite osas ühtse pindalatoetuse kava raames ja tootmiskohustusega seotud vabatahtliku toetusega seotud teatavate nõuete osas

SELETUSKIRI
            
            
               1.DELEGEERITUD ÕIGUSAKTI TAUST
            
            
               Komisjoni delegeeritud määruse (EL) nr 639/2014
                  1
                muutmine hõlmab muudatusi kahes eri valdkonnas.
            
            
               1.1.Vabatahtlik tootmiskohustusega seotud toetus
            
            
               Määrusega (EL) nr 1307/2013
                  2
                (edaspidi „alusakt“) on kehtestatud ühise põllumajanduspoliitika (ÜPP) raames toetuskavade alusel põllumajandustootjatele makstavate otsetoetuste eeskirjad. Euroopa Parlament ja nõukogu võtsid vastu Euroopa Parlamendi ja nõukogu määruse (EL) 2017/2393,
                  3
                millega muudetakse määrust (EL) nr 1307/2013. 
            
            
               Käesoleva muudatuse raames täpsustatakse teatavaid vabatahtliku tootmiskohustusega seotud toetuse puhul kohaldatavaid sätteid ja viiakse need vastavusse põllumajanduse sinise kasti lepinguga. Seda tehakse järgmiselt.
            
            
               (1)Tingimus, mille kohaselt tohib tootmiskohustusega seotud toetust anda üksnes sellises ulatuses, millega soodustatakse praeguse tootmistaseme säilitamist asjaomastes sektorites või piirkondades, asendatakse põhimõttega, et vabatahtlik tootmiskohustusega seotud toetus on tootmise piiramise kava.
            
            
               (2)Antakse selge viide, et kuna kava eesmärk on tootmist piirata, tuleb seda kohaldada kindlaksmääratud aladel ja saagikusel või loomade kindlaksmääratud arvul ning selle puhul järgitakse rahalisi ülemmäärasid.
            
            
               Nende muudatuste jaoks on vaja delegeeritud õigusakti vastavalt kohandada, mis ongi käesoleva muutmisakti eesmärk.
            
            
               1.2.Kanep
            
            
               Ühe liikmesriigi taotlusel tehakse ettepanek delegeeritud määruse (EL) nr 639/2014 artikli 9 lõike 1 muutmiseks. 
            
            
               Muudatuse eesmärk on lubada, et otsetoetusi võib kasutada ka kanepi säilitussortide nende seemnete puhul, mis on sertifitseeritud komisjoni direktiivi 2008/62/EÜ
                  4
                kohaselt. 
            
            
               Muudatusega ei kehtestata kõnealuse sättega kehtestatud otsetoetuste saamise toetuskõlblikkuse tingimuste suhtes ühtegi erandit kanepi säilitussortide kohta. 
            
            
               2.ÕIGUSAKTI VASTUVÕTMISELE EELNENUD KONSULTEERIMINE
            
            
               2.1.Konsulteerimine teiste liikmesriikidega
            
            
               Otsetoetuste eksperdirühmaga konsulteeriti 29. novembril 2017. Üldiselt toetasid liikmesriigid eelnõu, nad ei esitanud täiendavaid sisulisi märkusi, vaid tegid märkusi, millele sai vastuse anda komisjon. 
            
            
               Komisjon võttis eksperdirühma 23. jaanuari 2018. aasta koosolekul kokku talitustevahelise konsulteerimise tulemused
                  5
                ning eksperdid ei esitanud nende kohta märkusi.
            
            
               2.2.Avalik konsultatsioon
            
            
               Muutmisakti üle ei tuleks korraldada avalikku arutelu järgmistel põhjustel.
            
         
         
            
               Ühest küljest ei ole võimalik alustada talitustevaheliste konsultatsioonide menetlust enne põhiakti muudatuse vastuvõtmist, st [29.12.2017]. 
            
            
               Teisest küljest on pärast seda, kui delegeeritud õigusakti muudatuse vastuvõtmismenetlus on algatatud, äärmiselt oluline lõpetada see võimalikult hoolikalt järgmistel põhjustel.
            
            
               Alusakti muudatusega nähakse ette võimalus, et liikmesriigid vaatavad läbi oma otsused vabatahtliku tootmiskohustusega seotud toetuse kohta. Kui asjaomased liikmesriigid teatavad oma otsused 1. augustiks 2018, võib esimene selline läbivaatamine hõlmata 2019. taotlusaastat. Selleks et tagada õiguskindlus järgmise läbivaatamise (ja sellele järgnevate) puhul, peab delegeeritud õigusakti muudatus olema jõustunud enne kõnealust kuupäeva.
            
            
               Delegeeritud õigusakti muudatused tulenevad alusaktis tehtud täpsustustest, mida hakatakse kohaldama alates 2015. taotlusaastast. Tootmiskohustusega seotud toetuse jätkuva rakendamise õiguskindluse seisukohast on vaja, et kõik osalised (liikmesriigid, põllumajandustootjad jne) on kohaldatavatest (täpsustatud) eeskirjadest teadlikud. Seetõttu tuleks tagada, et käesolev muutmisakt võetakse viivitamata vastu.
            
            
               Kanepit hõlmavaid muudetud eeskirju saab kohaldada alates 2018. taotlusaastast üksnes juhul, kui muutmisakt avaldatakse taotlusaastal piisavalt vara (nii et põllumajandustootjatel jääb aega võtta seda arvesse enne oma toetustaotluste esitamist mai/juuni tähtajaks).
            
            
               Lisaks sellele seisneb vabatahtliku tootmiskohustusega seotud toetuse muutmine ainult akti vastavusse viimises alusakti lisatud täpsustustega. Kohaldatavate eeskirjade sisuliste muudatuste arvesse võtmine läheks käesoleva muutmisakti eesmärgist kaugemale. Seetõttu ei annaks avalik arutelu lisaväärtust. 
            
            
               3.DELEGEERITUD ÕIGUSAKTI ÕIGUSLIK KÜLG
            
            
               3.1.Vabatahtlik tootmiskohustusega seotud toetus
            
            
               Vabatahtliku tootmiskohustusega seotud toetuse suhtes kohaldatavate eeskirjade täpsustamine eeldab delegeeritud õigusaktis järgmiste muudatuste tegemist.
            
            
               (1)Teatavate sätete kodifitseerimine ja/või ühtlustamine: pärast muudatuse tegemist tuleb ajakohastada teatavad viited alusaktile ja mõned mõisted. Samuti tuleb võtta arvesse täpsustatud eeskirju probleemide kindlaksmääramisel ning ühtlustada toetuse kumuleerumist käsitlevate eeskirjade kindlaksmääramist. 
            
            
               (2)Teatamine: võimalik on lihtsustada teatavaid liikmesriikide kohustusi seoses komisjoni teavitamisega liikmesriigi otsusest toetust anda. 
            
            
               Kuna alusakti tehtud täpsustusi kohaldatakse alates 2015. taotlusaastast, tuleks delegeeritud õigusakti vastavat muudatust kohaldada samasuguse tagasiulatuva mõjuga; välja arvatud õiguskindluse huvides toetuse kumuleerimise kindlaksmääramine.
            
            
               3.2.Kanep
            
            
               Selleks et saavutada eesmärk, mille kohaselt võib kanepi säilitussortide seemneid, mis on sertifitseeritud komisjoni direktiivi 2008/62/EÜ
                  6
                kohaselt, kasutada ka otsetoetuste jaoks toetuskõlblikel pindaladel, tehakse ettepanek delegeeritud määruse (EL) nr 639/2014 artikli 9 lõike 1 muutmiseks.
            
            
               Muudatust tuleks kohaldada alates 1. jaanuarist 2018.
            
            
               4.MÕJU EELARVELE
            
            
               4.1.Vabatahtlik tootmiskohustusega seotud toetus 
            
            
               Puudub
            
            
               4.2.Kanep
            
            
               Puudub
            
         
         
            
            
               KOMISJONI DELEGEERITUD MÄÄRUS (EL) …/…,
            
            
               28.2.2018,
            
            
               millega muudetakse delegeeritud määrust (EL) nr 639/2014 kanepi toetuskõlblikkuse kriteeriumite osas ühtse pindalatoetuse kava raames ja tootmiskohustusega seotud vabatahtliku toetusega seotud teatavate nõuete osas
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009,
                  7
                eriti selle artikli 35 lõiget 3, artikli 52 lõiget 9 ja artikli 67 lõikeid 1 ja 2,
            
            
               ning arvestades järgmist:
            
            
               (1)Komisjoni delegeeritud määruse (EL) nr 639/2014
                  8
                artikli 9 lõikes 1 on sätestatud, et kanepi tootmiseks kasutatav seeme peab olema sertifitseeritud vastavalt nõukogu direktiivile 2002/57/EÜ
                  9
               . Komisjoni direktiiviga 2008/62/EÜ
                  10
                on siiski ette nähtud säilitussortide alla kuuluva kanepi seemnete alternatiivne sertifitseerimine. Seetõttu tuleks lisada viide kõnealusele direktiivile ka delegeeritud määruse (EL) nr 639/2014 artikli 9 lõikesse 1.
            
            
               (2)Määruse (EL) nr 1307/2013 artikli 52 kohaselt võivad liikmesriigid anda põllumajandustootjatele tootmiskohustusega seotud toetust kõnealuse määruse IV jaotise 1. peatükis ja delegeeritud määruses (EL) nr 639/2014 sätestatud tingimustel. 
            
            
               (3)Määruse (EL) nr 1307/2013 artiklit 52 on muudetud Euroopa Parlamendi ja nõukogu määrusega (EL) 2017/2393,
                  11
                et täpsustada liikmesriikide kohustused seoses vabatahtliku tootmiskohustusega seotud toetuse tootmist piirava iseloomuga. Seetõttu on vaja viia delegeeritud määruse (EL) nr 639/2014 5. peatüki 1. jaos ja artiklis 67 ning kõnealuse määruse I lisas kasutatud mõisted vastavusse määruse (EL) nr 1307/2013 artiklis 52 kasutatud uue sõnastusega. Arvestades määruse (EL) nr 1307/2013 artikli 53 kohaldamisest saadud kogemusi, tuleks ühtlasi ajakohastada selle teabe sisu, mida liikmesriigid peavad vastavalt delegeeritud määruse (EL) nr 639/2014 I lisale komisjonile esitama.
            
            
               (4)Määruse (EL) nr 1307/2013 artikli 52 lõike 3 kohaselt võib vabatahtlikku tootmiskohustusega seotud toetust anda üksnes nendele sektoritele või piirkondadele, kus konkreetsete põllumajanduslike sektorite puhul esineb teatavaid probleeme. Delegeeritud määruse (EL) nr 639/2014 artikli 52 lõike 3 kohaselt käsitatakse teatavaid põllumajanduslikke tootmisviise või põllumajandussektoreid „raskustes olevana“ juhul, kui on oht, et tootmine lõpetatakse või langeb. Kuna liikmesriikide kohustused seoses vabatahtliku tootmiskohustusega seotud toetuse tootmist piirava iseloomuga on täpsemalt esitatud, ei ole selline piirang põhjendatud. Seetõttu tuleks delegeeritud määruse (EL) nr 639/2014 artikli 52 lõige 3 välja jätta. Samuti on asjakohane ajakohastada kõnealuse määruse artikli 54 lõikes 3 sätestatud toetuste kumuleerumise keeldu.
            
            
               (5)Seepärast tuleks delegeeritud määrust (EL) nr 639/2014 vastavalt muuta.
            
            
               (6)Kuna määrusega (EL) 2017/2393 ette nähtud määruse (EL) nr 1307/2013 artikli 52 lõike 5 väljajätmist ja kõnealuse määruse artikli 52 lõike 6 muutmist kohaldatakse alates 1. jaanuarist 2015, on asjakohane, et delegeeritud määruse (EL) nr 639/2014 vastavaid muudatusi kohaldatakse kalendriaastale 2014 järgnevate kalendriaastatega seotud toetusetaotluste suhtes, välja arvatud toetuse kumuleerumist käsitlevad sätted. Õiguskindluse huvides tuleks jätkuvalt kindlaks määrata toetuse kumuleerumine, mille aluseks on tootmiskohustusega seotud toetusmeetmete või muude liidu meetmete ja asjaomaste poliitikasuundade vastavate eesmärkide võrdlemine. Sellega seoses tuleks vabatahtliku tootmiskohustusega seotud toetuse eesmärki käsitada praeguse tootmistaseme säilitamisena vastavalt määruse (EL) nr 1307/2013 artikli 52 lõikele 5 enne selle muutmist määrusega (EL) 2017/2393. Seepärast tuleks delegeeritud määruse (EL) nr 639/2014 artikli 54 lõike 3 muudatust kohaldada 2019. kalendriaasta ja järgnevate kalendriaastatega seotud toetusetaotluste suhtes.
            
            
               (7)Uut sätet kanepiseemnete sertifitseerimise kohta tuleks kohaldada toetusetaotluste suhtes, mis käsitlevad kalendriaastat 2018 ja sellele järgnevaid kalendriaastaid,
            
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
                  Delegeeritud määruse (EL) nr 639/2014 muutmine
            
            
               Delegeeritud määrust (EL) nr 639/2014 muudetakse järgmiselt. 
            
            
               1) Artikli 9 lõige 1 asendatakse järgmisega: 
            
         
         
            
               „1. Määruse (EL) nr 1307/2013 artikli 32 lõike 6 kohaldamisel on kanepi tootmiseks kasutatavate maa-alade toetuskõlblikkuse aluseks selliste sortide seemne kasutamine, mis on toetuse maksmise aasta 15. märtsil loetletud ühtses põllukultuuride sordilehes, mis on avaldatud kooskõlas nõukogu direktiivi 2002/53/EÜ* artikliga 17. Seeme sertifitseeritakse vastavalt nõukogu direktiivile 2002/57/EÜ** või säilitussortide puhul vastavalt komisjoni direktiivi 2008/62/EÜ*** artiklile 10.
            
            
               * Nõukogu 13. juuni 2002. aasta direktiiv 2002/53/EÜ ühise põllumajandustaimesortide kataloogi kohta (EÜT L 193, 20.7.2002, lk 1).
            
            
               ** Nõukogu 13. juuni 2002. aasta direktiiv 2002/57/EÜ, õli- ja kiudtaimede seemnete turustamise kohta (EÜT L 193, 20.7.2002, lk 74).
            
            
               *** Komisjoni 20. juuni 2008. aasta direktiiv 2008/62/EÜ, millega sätestatakse teatavad erandid põllukultuuride rahvaselektsioonsortide ja sortide puhul, mis on kohanenud kohalike ja piirkondlike oludega ning mida ohustab geneetiline erosioon ja turustamiseks ning kõnealuste rahvaselektsioonsortide ja sortide seemnete ning seemnekartuli (ELT L 162, 21.6.2008, lk 13).”
            
            
               2) Artikli 52 lõige 3 jäetakse välja.
            
            
            
               3) Artikli 53 lõike 2 kolmas lõik asendatakse järgmisega:
            
            
               „Ilma et see piiraks määruse (EL) nr 1307/2013 artikli 52 lõike 6 kohaldamist, võib liikmesriik käesoleva lõike teises lõigus osutatud ühiku kohta määratava summa arvutamisel otsustada, et ta kohaldab teatud põllumajandustootjate kategooriate või põllumajandusettevõtete suhtes kohandatud summat ühiku kohta, et võtta arvesse tootmisstruktuuride suurusest tulenevat mastaabisäästu sihtrühma kuuluva konkreetse põllumajandusliku tootmisviisi või põllumajandussektori puhul, või juhul, kui meede on suunatud teatavale piirkonnale või kogu sektorile, siis asjaomase piirkonna või sektori puhul. Asjaomastest otsustest teatamiseks kohaldatakse mutatis mutandis käesoleva määruse artikli 67 lõiget 1.“ 
            
            
            
               4) Artiklis 53a asendatakse lõiked 2 ja 3 järgmisega:
            
            
               „2. Kui vabatahtliku tootmiskohustusega seotud toetusmeetme raames asjaomase taotlusaasta toetuskõlblik pindala või loomade arv võrdub määruse (EL) nr 1307/2013 artikli 52 lõikes 6 osutatud pindala või loomade arvuga, millest on teatatud vastavalt käesoleva määruse I lisa punkti 3 alapunktile j, või ületab seda, ei tohi toetusmeetme puhul kanda üle muu(de) toetusmeetme(te) alt saadavaid toetussummasid.
            
            
            
               3. Kui vabatahtliku tootmiskohustusega seotud toetusmeetme raames asjaomase taotlusaasta toetuskõlblik pindala või loomade arv on väiksem kui määruse (EL) nr 1307/2013 artikli 52 lõikes 6 osutatud pindala või loomade arv, millest on teatatud vastavalt käesoleva määruse I lisa punkti 3 alapunktile j, ei tohi summa ühiku kohta vahendite ülekandmise tulemusena jääda väiksemaks kui kõnealuse lisa punkti 3 alapunkti i kohaselt teatatud kindlaksmääratud toetussumma ja määruse (EL) nr 1307/2013 artikli 52 lõikes 6 osutatud pindala või loomade arvu suhtarv.“
            
            
            
               5) Artikli 54 lõige 3 asendatakse järgmisega:
            
            
               „3. Kui tootmiskohustusega seotud toetuse teatava meetme alla kuuluvat toetust võib anda ka tootmiskohustusega seotud toetuse mõne muu meetme all või meetme all, mida rakendatakse muude liidu meetmete ja strateegiate raames, tagab liikmesriik, et asjaomane põllumajandustootja saab toetust, mis peaks olema suunatud samaväärse raskusastmega probleemi lahendamiseks, millele on osutatud määruse (EL) nr 1307/2013 artikli 52 lõikes 3 ja nagu on kindlaks määratud selle tootmiskohustusega seotud toetusmeetme puhul, ainult ühe loetletud meetme raames ühes sektoris, piirkonnas ja konkreetse põllumajandusliku tootmisviisi või põllumajandussektori puhul, millele kõnealuse sätte kohane toetus on suunatud.“
            
            
            
               6) Artikli 67 lõike 3 punkt c asendatakse järgmisega:
            
            
               „c) iga asjakohase meetme kohta põhjendus, et vahendite ülekandmine on kooskõlas määruse (EL) nr 1307/2013 artikli 52 lõikes 6 osutatud määratletud koguselise piirangu ulatusega ning et komisjonile kõnealuse määruse artikli 54 ja käesoleva artikli lõigete 1 ja 2 kohaselt teatatud otsused ei muutu kehtetuks.“
            
            
         
         
            
               7) I lisa asendatakse käesoleva määruse lisa tekstiga.
            
            
            
               Artikkel 2 
                  Jõustumine ja kohaldamine
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas.
            
            
               Artikli 1 punkte 2, 3, 4, 6 ja 7 kohaldatakse kalendriaastale 2014 järgnevaid kalendriaastaid hõlmavate toetusetaotluste suhtes. 
            
            
               Artikli 1 punkti 1 kohaldatakse toetusetaotluste suhtes, mis hõlmavad 2018. kalendriaastat ja sellele järgnevaid kalendriaastaid.
            
            
               Artikli 5 punkti 1 kohaldatakse toetusetaotluste suhtes, mis hõlmavad 2019. kalendriaastat ja sellele järgnevaid kalendriaastaid.
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 28.2.2018
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  
                        Komisjoni 11. märtsi 2014. aasta delegeeritud määrus (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT L 181, 20.6.2014, lk 1).
               
               
                  
                     (2)
                  
                        Euroopa Parlamendi ja nõukogu 17. detsembri 2013. aasta määrus (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad ning tunnistatakse kehtetuks nõukogu määrused (EÜ) nr 637/2008 ja (EÜ) nr 73/2009 (ELT L 347, 20.12.2013, lk 608).
               
               
                  
                     (3)
                  
                        Euroopa Parlamendi ja nõukogu 13. detsembri 2017. aasta määrus (EL) 2017/2393, millega muudetakse määruseid (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta, (EL) nr 1306/2013 ühise põllumajanduspoliitika rahastamise, haldamise ja seire kohta, (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, (EL) nr 1308/2013, millega kehtestatakse põllumajandustoodete ühine turukorraldus, ning (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta (ELT L 350, 29.12.2017, lk 15).
               
               
                  
                     (4)
                  
                        Komisjoni 20. juuni 2008. aasta direktiiv 2008/62/EÜ, millega sätestatakse teatavad erandid kohalike ja piirkondlike oludega kohanenud ja geneetilisest erosioonist ohustatud põllukultuuride rahvaselektsioonsortide ja sortide heakskiitmiseks ning kõnealuste rahvaselektsioonsortide ja sortide seemnete ning seemnekartuli turustamiseks (ELT L 162, 21.6.2008, lk 13).
               
               
                  
                     (5)
                  
                        Ainus sisuline muudatus oli osutamine kuupäevale, millest alates hakatakse komisjoni delegeeritud määruse (EL) nr 639/2014 artikli 54 lõike 3 muudatust (toetuse kumuleerumine) kohaldama.
               
               
                  
                     (6)
                  
                        Komisjoni 20. juuni 2008. aasta direktiiv 2008/62/EÜ, millega sätestatakse teatavad erandid kohalike ja piirkondlike oludega kohanenud ja geneetilisest erosioonist ohustatud põllukultuuride rahvaselektsioonsortide ja sortide heakskiitmiseks ning kõnealuste rahvaselektsioonsortide ja sortide seemnete ning seemnekartuli turustamiseks (ELT L 162, 21.6.2008, lk 13).
               
               
                  
                     (7)
                  
                        ELT L 347, 20.12.2013, lk 608.
               
               
                  
                     (8)
                  
                        Komisjoni 11. märtsi 2014. aasta delegeeritud määrus (EL) nr 639/2014, millega täiendatakse Euroopa Parlamendi ja nõukogu määrust (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, ning muudetakse kõnealuse määruse X lisa (ELT L 181, 20.6.2014, lk 1).
               
               
                  
                     (9)
                  
                        Nõukogu 13. juuni 2002. aasta direktiiv 2002/57/EÜ õli- ja kiudtaimede seemne turustamise kohta (EÜT L 193, 20.7.2002, lk 74).
               
               
                  
                     (10)
                  
                        Komisjoni 20. juuni 2008. aasta direktiiv 2008/62/EÜ, millega sätestatakse teatavad erandid kohalike ja piirkondlike oludega kohanenud ja geneetilisest erosioonist ohustatud põllukultuuride rahvaselektsioonsortide ja sortide heakskiitmiseks ning kõnealuste rahvaselektsioonsortide ja sortide seemnete ning seemnekartuli turustamiseks (ELT L 162, 21.6.2008, lk 13).
               
               
                  
                     (11)
                  
                        Euroopa Parlamendi ja nõukogu 13. detsembri 2017. aasta määrus (EL) 2017/2393, millega muudetakse määruseid (EL) nr 1305/2013 Euroopa Maaelu Arengu Põllumajandusfondist (EAFRD) antavate maaelu arengu toetuste kohta, (EL) nr 1306/2013 ühise põllumajanduspoliitika rahastamise, haldamise ja seire kohta, (EL) nr 1307/2013, millega kehtestatakse ühise põllumajanduspoliitika raames toetuskavade alusel põllumajandustootjatele makstavate otsetoetuste eeskirjad, (EL) nr 1308/2013, millega kehtestatakse põllumajandustoodete ühine turukorraldus, ning (EL) nr 652/2014, millega nähakse ette sätted toiduahela, loomade tervise ja heaolu ning taimetervise ja taimse paljundusmaterjaliga seotud kulude haldamise kohta (ELT L 350, 29.12.2017, lk 15).
               
            
      
    ---documentbreak--- 
      
         
         
            
               LISA
            
            
            
            
               „I LISA
            
            
               Komisjonile artikli 67 lõike 1 kohaselt esitatava teabe sisu
            
            
               Teave hõlmab järgmist: 
            
            
               1) määruse (EL) nr 1307/2013 artiklis 53 osutatud vastav protsent riiklikust ülemmäärast igal aastal kuni aastani 2020;
            
            
               2) iga toetusmeetme pealkiri; 
            
            
               3) iga toetusmeetme kirjeldus, mis sisaldab vähemalt järgmist: 
            
            
               a) asjaomane piirkond või sektor;
            
            
               b) väljavalitud konkreetsed põllumajandusliku tootmise viisid ja/või konkreetsed põllumajandussektorid, esinenud probleemide kirjeldus ning vajaduse korral liikmesriigi määratletud kriteeriumid käesoleva määruse artikli 52 lõikes 1 osutatud piirkondade kindlaksmääramiseks;
            
            
               c) meetme majanduslik, sotsiaalne või keskkonnamõju;
            
            
               d) määruse (EL) nr 1307/2013 artikli 52 lõikes 4 kehtestatud erandite rakendamine;
            
            
               e) rakendamise kestus;
            
            
               f) kohaldatavad toetuskõlblikkuse tingimused; 
            
            
               g) liikmesriik, kes kohaldab käesoleva määruse artikli 53 lõike 2 kolmandat lõiku, esitab kriteeriumid, mida kohaldatakse iga kõnealuse lõike kohase ühiku kohta määratava kohandatud summa kindlaksmääramiseks;
            
            
               h) hinnanguline toetussumma/hinnangulised toetussummad ühiku kohta, mis on arvutatud vastavalt käesoleva määruse artikli 53 lõike 2 kolmandale lõigule; 
            
            
               i) määratud rahastamissumma;
            
            
               j) kindlaksmääratud pindala ja saagikus või kindlaksmääratud loomade arv vastavalt määruse (EL) nr 1307/2013 artikli 52 lõikele 6; 
            
         
         
            
               k) vajaduse korral maksimumpindala, mis on kindlaks määratud käesoleva määruse artikli 53 lõikes 3 osutatud õliseemnete toetuse rakendamise eesmärgil;
            
            
               1) mis tahes meetmed, mida kohaldatakse liidu muude toetuskavade alusel või riigiabi vahenditest rahastatud meetmete alusel samas piirkonnas või sektoris, kus kohaldatakse tootmiskohustusega seotud toetuse meedet, samuti kriteeriumid ja halduseeskirjad (kui neid kohaldatakse) selle tagamiseks, et toetust, mis peaks olema suunatud samaväärse raskusastmega probleemi lahendamiseks, millele on osutatud määruse (EL) nr 1307/2013 artikli 52 lõikes 3, ei ole antud ka liidu muude toetuskavade alusel kooskõlas kõnealuse määruse artikli 52 lõikega 9;
            
            
               4) vajaduse korral piirkonna või asjaomase sektori konkreetse olukorra üksikasjalik kirjeldus ning konkreetsete põllumajandusliku tootmise viiside või konkreetsete põllumajandussektorite kirjeldus, mille tõttu on määruse (EL) nr 1307/2013 artikli 53 lõikes 1 osutatud protsent kindlakstehtud probleemide lahendamiseks ebapiisav ja mistõttu on kõnealuse määruse artikli 54 lõike 2 kohase toetuse suurendamine põhjendatud; 
            
            
               5) vajaduse korral määruse (EL) nr 1307/2013 artikli 55 lõike 1 punktis a, b, c või d osutatud vajadustest ühe tõendamine.“